《次韵姚宣孺见寄》
宋代·李流谦

作吏无好怀，宁食三年艾。
甚陋吾安之，所隶乃都会。
文书如骂吾，吞噫不敢对。
两眉或小伸，独有公等在。
交臂露肝胆，不复事容态。
月沼分賸馥，风轩共晴快。
家餐听相挽，盘筹及笋菜。
但苦王事迫，数离每增慨。
岂非造物意，物莫能两大。
况自掺裾别，至今胸愦愦。
归来未黔突，日月倏逾迈。
书往得奇报，已恐责留债。
丈夫志远者，遑卹吠所怪。
醉眼天不入，一饱真细碎。
插貂与扶耒，此理本相代。
持以敦薄夫，是事付我辈。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。